**Longirod** estas komunumo en la distrikto Nyon en Kantono Vaŭdo, Svislando. Ĝi havis 416 loĝantojn je la 31-a de decembro 2012.

Geografio
---------

La komunumo Longirod situas sur la suda flanko de la Ĵurasa Montaro proksimume 13 kilometrojn norde de la distriktĉefurbo Nyon kaj proksimume 20 kilometrojn okcidentnordokcidente de la kantonĉefurbo Laŭzano. La komunumo konsistas el la vilaĝo Longirod kaj la setlejoj Outard, La Chôme, Pré Martin kaj La Rochette, kaj diversaj izolitaj bienoj.

La teritorio de la komunumo etendiĝas sur areo de 9,44 km², de kiuj 53,3% estas kovritaj de arbaro, 42,8% servas por agrikulturo kaj 3,2% por setlado.

Najbaraj komunumoj
------------------

La komunumo Longirod limas en nordo al Le Chenit, en nordoriento al Saint-George, en oriento Gimel, en sudoriento al Saint-Oyens, en sudo al Burtigny, kaj en okcidento al Marchissy.

Trafiko
-------

Tra Longirod situas flanke de la gravaj trafikvojoj. Tra la komunumo kondukas konekta vojo de Marchissy al Gimel kaj de la vilaĝocentro de Longirod kondukas vojo al Saint-George kaj de tie al Bière. La plej proksima alveturejo al la svisa aŭtovojo A1 situas 12 kilometrojn sude de la komunumo apud Nyon. Pere de poŝtaŭtolinio de Nyon al Gimel la komunumo estas konektita al la publika transportreto.

Historio
--------

La unua dokumenta mencio de Longirod datiĝas el la jaro 1267 kiel *Longirot*. Sur la teritorio de Longirod ekzistas diversaj menhiroj. Estis trovitaj en Longirod tombo el la La-Tène-epoko, restaĵoj de romia setlejo kaj tombejoj el la mezepoko. La bieno de Outard ek de 1165 apartenis al la Abatejo Bonmont. Dum mezepoko Longirod estis feŭdo de la Senjoroj de Aubonne, al kiuj ĝi apartenis ĝis la jaro 1701. Poste la vilaĝo apartenis ĝis la Helveta Revolucio de 1798 al la berna Voktejo Aubonne. De 1798 ĝis 2007 ĝi apartenis al la Distrikto Aubonne. Ek de la 1-a de januaro 2008 la komunumo estas surbaze de la administra reformo de 2006 parto de la grandigita Distrikto Nyon.

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Germain Hausmann*: *Longirod* en *Historia Leksikono de Svislando* (2009-10-15)

Eksteraj ligiloj
----------------

* Kategorio Longirod en la Vikimedia Komunejo (Multrimedaj datumoj)

* Oficiala retejo de la komunumo Longirod[*rompita ligilo*]

* **Vidu ankaŭ en la Vikimedia Komunejo la kategorion Longirod** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Nyon |
| --- |
| Arnex-sur-Nyon • Arzier-Le Muids • Bassins • Begnins • Bogis-Bossey • Borex • Bursinel • Bursins • Burtigny • Chavannes-de-Bogis • Chavannes-des-Bois • Chéserex • Coinsins • Commugny • Coppet • Crans-près-Céligny • Crassier • Duillier • Dully • Essertines-sur-Rolle • Eysins • Founex • Genolier • Gilly • Gingins • Givrins • Gland • Grens • La Rippe • Le Vaud • Longirod • Luins • Marchissy • Mies • Mont-sur-Rolle • Nyon • Perroy • Prangins • Rolle • Saint-Cergue • Saint-George • Signy-Avenex • Tannay • Tartegnin • Trélex • Vich • Vinzel |  |

 |